Diari Oficial de la Generalitat Valenciana


Sumari del DOGV 5607, del 26-09-2007 (2007/11929)

RESOLUCIÓ de 3 d'agost de 2007, del Servici Territorial d'Energia, per la qual s'autoritza el projecte d'execució, l'autorització administrativa i la declaració en concret d'utilitat pública de la línia elèctrica denominada modificació a D/circuit. i desviació en un tram de la LAMT20KV existent denominada Platges Calvari al terme municipal de Santa Pola (Alacant). Expedient ATLINE/2005/67/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5607

Data del DOGV
:   26-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11597


Data del document
:   03-08-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Santa Pola
    * subministrament d'energia elèctrica
    * empresa privada

RESOLUCIÓ de 3 d'agost de 2007, del Servici Territorial d'Energia, per la qual s'autoritza el projecte d'execució, l'autorització administrativa i la declaració en concret d'utilitat pública de la línia elèctrica denominada modificació a D/circuit. i desviació en un tram de la LAMT20KV existent denominada Platges Calvari al terme municipal de Santa Pola (Alacant). Expedient ATLINE/2005/67/03. [2007/11731]  
Per resolució d'este Servici Territorial d'Energia, de 29 de juny de 2006, es va sotmetre a informació pública conjunta l'aprovació del projecte, l'autorització administrativa, l'estudi sobre impacte ambiental, la declaració en concret d'utilitat pública i la relació concreta i individualitzada dels béns i dels drets afectats per la referida línia elèctrica, prèvia petició a l'empara del que preveu l'article 5 del Reglament d'Expropiació Forçosa per part de l'entitat beneficiària Iberdrola Distribución Eléctrica, SAU.  
Durant el període d'informació pública, s'han remés separates del projecte, a l'Ajuntament de Santa Pola, així com a la Confederació Hidrogràfica del Xúquer, al Ministeri de Foment, i a Telefónica, i no s'han presentat al·legacions per particulars.  
En data 11 de juny de 2007, el director territorial de la conselleria de Territori i Habitatge, va formular en l'expedient 30/5010-SCF resolució d'estimació d'impacte ambiental, i va estimar acceptable el projecte només als efectes ambientals i sense perjuí de la prèvia obtenció de les autoritzacions sectorials que se li apliquen i sempre que es desenvolupe de conformitat amb les mesures protectores i correctores previstes en l'Estudi d'Impacte Ambiental i amb les condicions que s'indiquen en la resolució.  
Vist, que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril, DOGV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, així com allò que s'ha preceptuat en el Decret 162/90, de 15 d'octubre, del Consell de la Generalitat Valenciana, sobre impacte ambiental, i que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estos, este Servici Territorial, ha resolt:  
Primer   
Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica.  
Lloc on s'establirà la instal·lació: terme municipal de Santa Pola.  
Número d'expedient: ATLINE/2005/67/03.  
Característiques principals:   
Tensió: 20 kV.  
Longitud: LAMT 1.122 metres.  
Conductors: Tipus LA-100 amb secció equivalent a 110,6 mm² de Al.  
Aïllament: U-70BS.  
Origen i final: comença en el suport existent de la LAMT Platges Calvari i finalitza en el suport existent que s'ha de substituir.  
Segon  
Aprovar el projecte d'execució de la instal·lació elèctrica i s'establixen en qualsevol cas les prescripcions següents:  
1. En qualsevol moment haurà de complir-se tot el que s'establix en el Reial Decret 1955/2000, així com en la Llei 54/1997, del Sector Elèctric.  
2. El termini per a l'execució de les obres serà de sis mesos a partir de la data de l'ocupació real de les finques afectades.  
3. Les instal·lacions que s'autoritzen per esta resolució hauran de realitzar-se d'acord amb el projecte i la resta de documentació tècnica presentada amb les variacions que, si és el cas, se sol·liciten i autoritzen.  
4. Els encreuaments especials i altres afectacions dels béns de domini públic es realitzaran de conformitat amb les condicions imposades pels organismes competents en cada cas.  
5. Condicions d'orde mediambiental: hauran de complir-se les mesures correctores i protectores incloses en l'estudi d'impacte ambiental i amb les condicions que s'indiquen en la resolució dictada pel director territorial de la conselleria de Territori i Habitatge en data 11 de juny de 2007 (expedient 30/3466-KEL).  
6. Iberdrola Distribución Eléctrica, SA, donarà compte de l'acabament de les instal·lacions a este Servici Territorial per al seu reconeixement definitiu i l'alçament de l'acta de posada en servici de les instal·lacions sense este requisit no podran entrar en funcionament.  
7. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer  
Declarar en concret la utilitat pública de la línia elèctrica autoritzada en el punt primer d'esta resolució, la qual cosa porta implícita la necessitat ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª, 46541 València, en el termini d'un mes, comptador des de l'endemà d'aquell en què tinga lloc la notificació d'esta, de conformitat amb el que preveuen els articles 114 i 115 de la Llei 4/99, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 3 d'agost de 2007.- El cap del Servici Territorial d'Energia: Miguel García Mengual.  
Modificació a D/circuit i desviació en un tram de la LAMT20KV existent denominada   
Platges Calvari al terme municipal de Santa Pola (Alacant)  
Finca Cadastre Titular i domicili Servitud Suport OT Naturalesa  
 Pol. Parc. (m) (m²) núm. (m²) (m²)  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Modificación a D/cto. y desvío en un tramo de la LAMT20KV existente denominada   
Playas Calvari" en término municipal de Santa Pola (Alicante)  
Finca Catastro Titular y domicilio Servidumbre Apoyo O .T Naturaleza  
 Pol Parc. (m.l.) (m²) nº (m²) (m²)  
